Bonduku

Bonduku () – miestas Dramblio Kaulo Kranto šiaurės rytuose, 420 km nuo Abidžano, netoli Ganos sienos. Zanzano regiono administracinis centras. Keliai į Abenguru, Buną, Sampą, yra lėktuvų pakilimo takas. Žemės ūkio regiono prekybinis centras. Yra keletas Sahelio stiliaus mečečių, katedra, miesto įtvirtinimai (medina).

 Istorija 

Bonduku buvo djulų sostinė ir prekybinis centras, bet XVII a. užkariautas brongų ir įtrauktas į Džiamano karalystę. XIX a. pab., vadovaujami Samori Ture, djulai miestą atkovojo. Tačiau 1899 m. miestą užėmė prancūzai, ir jo reikšmė sumenko. 1964 m. tapo departamento centru.

Kategorija:Dramblio Kaulo Kranto miestai